Convent ëd Sant Antòni ëd Casabianca

Ël Convent ëd Sant Antòni ëd Casabianca (an lenga còrsa Cunventu di Sant'Antone di a Casabianca) a l'é stàit construì dël 1420 ant la comun-a 'd Casabianca ant la Castagniccia, e a l'é 'n leu motobin amportant ant la stòria dla Còrsica.
Bele-lì a-i son staje vàire riunion dij mèmber ëd la lòta për la liberassion còrsa anans da Génoa e peui da la Fransa.
Ancheuj a-i resta na part dël cioché antramentre che andrinta al convent as vëddo ancora bin ij fresch.
Da fòra na placa a arcòrda ij fàit capità aj 14 ëd luj dël 1755.

 Quàich data 
 Aj 13, 14 e 15 luj dël 1755, na ciambrea riunìa ant ël convent a l'ha proclamà Pasquale Paoli General ëd la Nassion Còrsa.
 Dël 1797 j'arvirà dla Crosëtta a fan ant ël convent ij sò ancontr.
 Aj 5 ëd magg dël 1976, a nass ambelessì ël Front ëd Liberassion Nassional ëd Còrsica, che a fa ant ël convent soa prima conferensa stampa.

Categorìa:Architetura dla Fransa